Ulanbatora

Nezināma vērtība "traditional"Nezināma vērtība "classic_transcription"Nezināma vērtība "cyrillic_transcription" Ulanbatora (mongoļu: Улаанбаатар) ir Mongolijas galvaspilsēta un lielākā pilsēta. Atrodas Tūlas upes ielejā valsts centrālajā daļā aptuveni 1350 m vjl. Administratīvi veido patstāvīgu aimaka līmeņa administratīvo vienību, kas dalās deviņos rajonos, no kuriem divi, Baganūra un Bagahangaja, ir eksklāvi Centra aimaka teritorijā. Vēsture Dibināta 1639. gadā kā budistu klosteris, kurš vairākkārt mainīja savu novietojumu, līdz 1778. gadā to nometināja pašreizējā vietā. Līdz 1924. gadam, kad pilsēta ieguva mūsdienu nosaukumu, tā bija pazīstama kā Urga (Örgöö) un bija Ārējās Mongolijas garīgais centrs. Pilsētas attīstību veicināja arī atrašanās tirdzniecības ceļā no Kjahtas Krievijas Impērijā uz Pekinu. 1911. gadā Mongolija pasludināja neatkarību no Ķīnas, bet 1921. gadā pie varas nāca Mongolijas komunisti 1924. gadā pārdēvējot pilsētu par Ulanbatoru (Sarkano batiru). 1950. gados ieviesa mūsdienu pilsētplānošanu. Kopš Mongolijas pārejas uz tirgus ekonomiku 1990. gadā, novērojams iedzīvotāju skaita būtisks pieaugums, migrējot no lauku apvidiem. Atsauces Ārējās saites Vikikrātuvē par šo tēmu ir pieejami multivides faili. Skatīt: Ulanbatora. Encyclopædia Britannica raksts (angliski) Krievijas Lielās enciklopēdijas raksts (krieviski) Krievijas Lielās enciklopēdijas raksts (2004-2017) (krieviski) Encyclopædia Universalis raksts (franciski) Ulanbatoras digitāla karte Ulanbatoras ceļojumu padomi no Wikivoyage (angliski)